هولندده، "گورنیکا 37" اولوسلار آراسی عدالت اوتاق‌لاری وکیل‌لری، لیبی‌ده تؤره‌دیلن ساواش جینایت‌لری ایله باغلی حاظیرلادیق‌لاری فایلی اولوسلار آراسی جزا محکمه‌سینه تقدیم ائدیب.
"گورنیکا 37" وکیلی توبی کادمان، موضوع ایله باغلی کئچیریلن مطبوعات کونفرانسیندا، هولندین لاهه شهرین‌دکی اولوسلار آراسی جزا محکمه‌سی ساوجیلاریندان‌ فادی بنسودا-یا تقدیم اولونان ایشده، ژنرال خلیفه حفترین و اونا باغلی سیلاح‌لی دسته‌لرین تؤرتدیگی ساواش جینایت‌لری ایله باغلی دلیل‌لرین اولدوغونو آچیقلاییب.
کادمان،
سونولان" دوسیادا حفتر و اونا باغلی سیلاح‌لی قروپ‌لار ایله باغلی آپاریلان تدقیقات‌لارین یاناشی، شاهیدلرین آچیقلاما‌لاری وار". دئدی.
دوسیانین قارشی حاضیرلیق اولدوغونو بیل‌دیرن کادمان،
دوسیانین" بیتمیش حالینی داها سونرا تقدیم ائدجگیک. دوسیانین اولوسلار آراسی جزا محکمه‌سی طرفین‌دن تحلیل اولونماسینی و دستکلنمه‌سینی گؤزلییریک". دئیه دانیشدی.
باش ساوجی بئنسودا، کئچن هفته بیرلشمیش میللت‌لر امنیت شوراسیندا وئردیگی موصاحیبه‌ده، لیبی‌ده ساواش جینایت‌لری ایله باغلی آپاردیق‌لاری آراشدیرمانین 2018-جی ایلده اؤنجه‌لیگی اولاجاغینی آچیقلامیشدی.
هولندده اولوسلار آراسی جزا محکمه‌سی، اوچ آی اؤنجه لیبی میللی اوردوسو قوموتانی محمود مصطفی بوسف ال ورفالی حاقیندا حبس قراری وئرمیشدی.
